AP ขึ้นแท่นบ้านเดี่ยวอันดับหนึ่งในเมือง
ใน 10 ปีที่ผ่านมา ราคาที่ดินเพิ่มสูงขึ้นมาตลอด ส่งผลให้ราคาอสังหาริมทรัพย์บางทำเลมีราคาแพงขึ้น คนทั่วไปซื้อไม่ไหว สิ่งที่ตามมา ก็คืออสังหาริมทรัพย์มียอดคงค้างที่เพิ่มขึ้น  เมื่อรวมกับการประกาศลดสัดส่วนสินเชื่อต่อมูลค่าหลักประกัน (LTV) จากธนาคารแห่งประเทศไทย ทำให้บริษัทพัฒนาอสังหาริมทรัพย์เจอกับมรสุมที่ท้าทาย
12 มี.ค. 2563

ผู้สนับสนุน..
AP ขึ้นแท่นบ้านเดี่ยวอันดับหนึ่งในเมือง /โดย ลงทุนแมน
ใน 10 ปีที่ผ่านมา ราคาที่ดินเพิ่มสูงขึ้นมาตลอด
ส่งผลให้ราคาอสังหาริมทรัพย์บางทำเลมีราคาแพงขึ้น
คนทั่วไปซื้อไม่ไหว สิ่งที่ตามมา ก็คืออสังหาริมทรัพย์มียอดคงค้างที่เพิ่มขึ้น
เมื่อรวมกับการประกาศลดสัดส่วนสินเชื่อต่อมูลค่าหลักประกัน (LTV) จากธนาคารแห่งประเทศไทย ทำให้บริษัทพัฒนาอสังหาริมทรัพย์เจอกับโจทย์ที่ท้าทาย
อย่างไรก็ตาม มีหนึ่งในบริษัทที่ยังเติบโตได้ดีในช่วงเวลาที่ผ่านมา
นั่นก็คือ บมจ. เอพี (ไทยแลนด์)
โดยเฉพาะการสร้างท็อปฟอร์มครั้งใหม่ ขึ้นแท่นบ้านเดี่ยวอันดับหนึ่งในเมือง
ตอนนี้ เอพี เป็นแบรนด์ที่แข็งแกร่งขนาดไหน
แล้วปีนี้ มีกลยุทธ์อย่างไร?
ลงทุนแมนจะเล่าให้ฟัง
ก่อนอื่นเรามาดูโครงสร้างของบริษัท เอพีกันก่อน
เอพี เป็นบริษัทพัฒนาอสังหาริมทรัพย์สัญชาติไทย
ทำธุรกิจพัฒนาโครงการทั้งแนวราบและแนวดิ่ง แบ่งออกเป็น
โครงการแนวดิ่ง
คอมโดมิเนียม เช่น Vittorio, The Address, Rhythm, Life และ Aspire
โครงการแนวราบ
บ้านเดี่ยว เช่น The Palazzo, The City และ Centro
ทาวน์โฮม เช่น The Sonne, บ้านกลางเมือง และ Pleno
ที่น่าสนใจก็คือ กลุ่มธุรกิจโครงการแนวราบของเอพีกำลังเติบโตดี
ปี 2011 รายได้โครงการแนวราบ 6,360 ล้านบาท
ปี 2015 รายได้โครงการแนวราบ 12,543 ล้านบาท
ปี 2019 รายได้โครงการแนวราบ 18,145 ล้านบาท
คิดเป็นการเติบโตเฉลี่ย 14% ต่อปี
การเติบโตดังกล่าว ส่วนหนึ่งมาจากการครองส่วนแบ่งการตลาดโครงการบ้านเดี่ยวเซ็กเมนต์กลางถึงบน (5 ล้านบาท ถึง 10 ล้านบาท) มากถึง 1 ใน 3 ของตลาดนี้ในประเทศไทย
ส่งผลให้ เอพี ครองความเป็นผู้นำที่มีส่วนแบ่งตลาดมากที่สุดของโครงการบ้านเดี่ยวในเมือง ในด้านยอดขายรวมของรอบ 5 ปีที่ผ่านมา
แล้วปีนี้ เอพี มีกลยุทธ์ในการครองความเป็นอันดับ 1 ในตลาดแนวราบที่เป็นบ้านเดี่ยวอย่างไร?
สำหรับปีนี้ เอพีมีภารกิจใหญ่ Empower Living ที่ต่อเนื่องมาจากปีก่อนหน้า
ภารกิจ Empower Living ก็คือการมุ่งไปสู่การเป็นองค์กรที่พร้อมสนับสนุนให้ทุกคนในสังคมสามารถเติมเต็มทุกเป้าหมายชีวิตได้ตามปรารถนาด้วยนวัตกรรมสินค้าและบริการที่มีคุณค่าและมีความหมายต่อชีวิต
เริ่มต้นจากการนำจุดแข็งของบริษัทที่มีประสบการณ์กับการพัฒนาอสังหาริมทรัพย์มาอย่างยาวนาน ทำให้ เอพี เข้าใจถึงอินไซต์การใช้ชีวิตของผู้อยู่อาศัย รู้ว่าคนที่อยู่บ้านเดี่ยวต้องการอะไร
จึงเลือกสรรเทคโนโลยีที่ดีที่สุดมาประยุกต์เข้ากับการดีไซน์พื้นที่ ทั้งภายในบ้านและส่วนกลางของโครงการบ้านเดี่ยวเครือเอพี ภายใต้กลยุทธ์ Hybrid Living 2020 บ้านนวัตกรรมที่เข้าใจทุกชีวิต ชูจุดเด่นจากความเข้าใจทุกมิติความต้องการในการอยู่อาศัย
นอกจากนี้ อีกหนึ่งกลยุทธ์สำคัญก็คือ Dynamic Personalized Model เป็นการพัฒนาโครงการบ้านเดี่ยวภายใต้การออกแบบเพื่อให้สอดคล้องกับความต้องการและพฤติกรรมของผู้อยู่อาศัยในแต่ละพื้นที่
สองเรื่องนี้จึงกลายเป็นกลยุทธ์ขับเคลื่อนสำคัญที่ทำให้ปีนี้ เอพี เปิดตัวโครงการบ้านเดี่ยว ทั้งสิ้น 17 โครงการ มูลค่ารวม 20,050 ล้านบาท แบ่งออกเป็นการเปิดตัวในครึ่งปีแรกจำนวน 10 โครงการ มูลค่ารวม 12,105 ล้านบาท
การเปิดตัวโครงการในปีนี้ มีมูลค่าเพิ่มขึ้นจากปีก่อนหน้าถึง 90% ทั้งๆ ที่ภาพรวมเศรษฐกิจตั้งแต่ต้นปีไม่เอื้ออำนวย ก็ถือเป็นเรื่องที่ท้าทายสำหรับ เอพี
แต่อีกมุมหนึ่ง ก็อาจสะท้อนให้เห็นว่า เอพี มั่นใจที่จะต่อยอดความสำเร็จ จากการนำประสบการณ์ที่ผ่านมา มาประยุกต์ใช้ เพื่อครองความเป็นอันดับ 1 ในตลาดต่อไป..
References
-
-AP Investor Relations